王楼村同年忍冬斋赏菊分韵得头字十韵
晚菊多佳色，书斋位置幽。乍来宽束缚，相对解绸缪。冷偪精神透，清宜臭味投。近杯浮药气，照影出花头。肃肃霜如剪，团团露欲流。蟹胥黄剖壳，鹤?白披裘。篱下非无伴，盆边剩有秋。酒徒欢复合，诗主病初瘳。莫以蹉跎叹，终能烂熳酬。年年高兴在，亦足慰淹留。
主题：田园
情感：失意、喜悦